CELEX: 62019CN0423
Language: lt
Date: 2019-05-31 00:00:00
Title: Byla C-423/19: 2019 m. gegužės 31 d. Bundesverwaltungsgericht (Vokietija) pateiktas prašymas priimti prejudicinį sprendimą byloje Norbert Häring/Hessischer Rundfunk

26.8.2019   
            
            
               LT
            
            
               Europos Sąjungos oficialusis leidinys
            
            
               C 288/28
            
         
      2019 m. gegužės 31 d. Bundesverwaltungsgericht (Vokietija) pateiktas prašymas priimti prejudicinį sprendimą byloje Norbert Häring/Hessischer Rundfunk
      (Byla C-423/19)
      (2019/C 288/35)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      Bundesverwaltungsgericht
      
         Šalys pagrindinėje byloje
      
      
         Ieškovas, apeliantas ir kasatorius: Norbert Häring
      
         Atsakovas, kita apeliacinio proceso šalis ir kita kasacinio proceso šalis: Hessischer Rundfunk
      
         Prejudiciniai klausimai
      
      
                  1.
               
               
                  Ar išimtinė kompetencija, kurią pagal SESV 2 straipsnio 1 dalį kartu su 3 straipsnio 1 dalies c punktu turi Sąjunga pinigų politikos srityje toms valstybėms narėms, kurių valiuta yra euras, prieštarauja vienos iš šių valstybių narių teisės aktui, kuriuo numatoma, kad valstybės narės valdžios institucijos, vykdydamos teisės aktais nustatytą pareigą atlikti pinigines operacijas, privalo priimti eurų banknotus?
               
            
                  2.
               
               
                  Ar SESV 128 straipsnio 1 dalies trečiame sakinyje, Protokolo (Nr. 4) dėl Europos centrinių bankų sistemos ir Europos Centrinio Banko statuto 16 straipsnio 1 dalies trečiame sakinyje ir 1998 m. gegužės 3 d. Tarybos reglamento (EB) Nr. 974/98 (1) dėl euro įvedimo 10 straipsnio antrame sakinyje įtvirtinta nuostata, kad eurų banknotai turi teisėtos mokėjimo priemonės statusą, reiškia, kad valstybės narės valdžios institucijoms draudžiama atsisakyti vykdyti teisės aktais numatytą pareigą atlikti piniginę operaciją šiais banknotais, o gal Sąjungos teise suteikiama laisvė priimti teisės aktus, kuriais tam tikroms teisės aktais numatytoms piniginėms operacijoms netaikoma pareiga mokėti eurų banknotais?
               
            
                  3.
               
               
                  Jei į 1 klausimą būtų atsakyta teigiamai, o į 2 klausimą būtų atsakyta neigiamai:
                  Ar Sąjungos išimtinės kompetencijos pinigų politikos srityje gali būti taikomas valstybės narės, kurios valiuta yra euras, priimtas teisės aktas, jei ir kol Sąjunga nesinaudoja savo kompetencija?
               
            
         (1)  OL L 139, 1998, p. 1; 2004 m. specialusis leidimas lietuvių k., 10 sk., 1 t., p. 111.